**Patricia S. Cowings**, nada no Bronx (Nova York) en 1948 é unha psicóloga aeroespacial. Foi a primeira muller estadounidense formada como astronauta científica pola NASA;  aínda que foi suplente para un voo espacial en 1979, non viaxou ao espazo. É moi coñecida polos seus estudos sobre a fisioloxía dos astronautas no espazo exterior, así como por axudar a atopar curas para o mareo dos astronautas.

Traxectoria
-----------

Cowings era a única filla de Sadie B. e Albert S. Cowings. Sadie era profesora de preescolar. Albert era propietario dunha tenda de comestibles. Tivo outros tres irmáns que chegaron a ser un xeral de dúas estrelas do exército, un músico de jazz e un xornalista independente. Os seus pais facían fincapé na educación como "forma de saír do Bronx".

### Educación

Patricia atopou o seu amor pola ciencia a unha idade temperá. Patricia dedicouse á danza africana e ao step e licenciouse en artes. A psicoloxía e máis tarde a psicofisiología mostráronlle como mellorar o potencial humano. A esta vocación contribuíu a súa tía psicóloga, á que consideraba unha profunda inspiración por obter un doutoramento. A asistencia a unha clase de enxeñería na escola de posgrao, na que participou no deseño dun transbordador espacial, animouna a traballar no campo da tecnoloxía espacial.

### Carreira

Patricia Cowings, investigadora en psicoloxía na División Biomedica do Centro Investigador de Ames 
Realizou a maior parte das súas investigacións no Centro de Investigación Ames da NASA. Alí desenvolveu e patentou un sistema de adestramento fisiolóxico chamado Autogenic- Feedback Training Exercise ( AFTE), que permite ás persoas aprender o autocontrol voluntario de ata 24 respostas corporais en seis horas. O seu traballo probouse por primeira vez en 1985 para o Spacelab-3 ( STS 51- b e STS 51 c) e a primeira misión do transbordador do Departamento de Defensa. Tamén probou o seu método de adestramento AFTE na misión Space J-Lab (a primeira misión xaponesa do transbordador), centrándose o seu traballo na eliminación do mareo do astronauta. Mae Jemison e o astronauta xaponés Mamoru Mohri foron adestrados co método AFTE. Máis tarde, adestrou a catro cosmonautas para controlar tanto o mareo como a presión arterial baixa tras seis meses no espazo a bordo da estación espacial MIR. Atopou o éxito cos seus métodos de biorretroalimentación, e continuou ensinando á xente para controlar o mareo por movemento, a mellorar o rendemento dos pilotos de procura e rescate, e a reducir os síntomas de varias poboacións de pacientes que sofren náuseas, mareos e desmaios. Colaborou na redacción de varias publicacións co seu marido, o Dr. William B. Toscano. Teñen un fillo, que viaxou con eles mentres adestraban ás tripulacións espaciais.

Na actualidade, segue traballando para axudar a previr o mareo dos astronautas no espazo, así como para axudar a controlar o mareo no seu regreso a casa. É a investigadora principal dos Laboratorios de Investigación Psicofisiolóxica do Centro de Investigación Ames da NASA, e foi profesora adxunta de Psiquiatría na UCLA e de psicoloxía médica e clínica na universidade dos servizos uniformados. ( ARC).

Premios e honras
----------------

Ao longo da súa traxectoria gañou varios premios, incluíndo:

* Candace Award, National Coalition of 100 Black Women (1989)
* NASA Individual Achievement Award (1993)
* Black Engineer of the Year Award (1997)
* AMES Honor Award for Technology Development (1999)
* NASA Space Act Award for Invention (2002)
* National Women of Color Technology Award (2006)
* NASA Space Act Board Award (2008)
* Ames African American Advisory Group's (AAAG) Achievement Award (2010)
* Celestial Torch Award from the National Society of Black Engineers (NSBE) in Los Angeles (2014)

Notas
-----

1. ↑  Cowings, Patricia. "Patricia S. Cowings, Ph. D". *thebannekerinstitute.org*. The Benjamin Banneker Institute for Science and Technology. Arquivado dende o orixinal o 05 de xullo de 2013. Consultado o 19 de abril de 2021.
2. ↑  "Patricia Cowings, PhD, NASA psychopysiologist". *American Psychological Association*. Arquivado dende o orixinal o 10 febreiro 2015.
3. ↑  Wayne, Tiffany (2011). *American Women of Science Since 1900*. 130 Cremona Drive, P.O. Box 1911 Santa Barbara, California 93116 1911: ABC CLIO, LLC. pp. 320–321. ISBN 978-1-59884-158-9.
4. ↑  *Notable Black American women*. Smith, Jessie Carney, 1930-, Phelps, Shirelle. Detroit: Gale Research. 1996. ISBN 9780810391772. OCLC 24468213.
5. ↑  1934-, Gubert, Betty Kaplan (2002). *Distinguished African Americans in aviation and space science*. Sawyer, Miriam. Fannin, Caroline M. Westport, Conn.: Oryx Press. ISBN 9781573562461. OCLC 47013254.
6. ↑  Cowings, Patricia. "Meet: Patricia Cowings, PhD". *nasa.gov*. NASA Quest. Arquivado dende o orixinal o 24 de xaneiro de 2015. Consultado o 19 de abril de 2021.
7. ↑  Cowings, Patricia. "Meet: Patricia Cowings, PhD". *nasa.gov*. NASA Quest. Arquivado dende o orixinal o 24 de xaneiro de 2015. Consultado o 19 de abril de 2021.
8. ↑  Cowings, Patricia. "Patricia S. Cowings, Ph. D". *thebannekerinstitute.org*. The Benjamin Banneker Institute for Science and Technology. Arquivado dende o orixinal o 05 de xullo de 2013. Consultado o 19 de abril de 2021.
9. ↑  *American women of science since 1900*. 2011. pp. 320–321. ISBN 978-1-59884-158-9.
10. ↑  "CANDACE AWARD RECIPIENTS 1982-1990, Page 2". *National Coalition of 100 Black Women*. Arquivado dende o orixinal o 14 de marzo de 2003. Consultado o 19 de abril de 2021.
11. 1 2 3 4  "Patricia S. Cowings". *NASA Human Systems Integration Division*. Arquivado dende o orixinal o 2 de decembro, 2016.

Véxase tamén
------------

### Bibliografía

* Zinthia Palomino e Nina Sefcik (2019). *Mujeres negras en la ciencia*. Editorial: Mujeres negras que cambiaron el Mundo. **ISBN:** 978-84-09-08025-0

### Outros artigos

* Mulleres na NASA

* Portal:Muller
* Portal:Estados Unidos de América

|  |  |
| --- | --- |
| Control de autoridades | 
* Wd: Q18387033
* WorldCat
* VIAF: 24278380
* FAST: 486400
* LCCN: no2002103325

 |